《吊朱封君辞》
明代·周瑛

公昔骑兮白马，时往来兮山下。呼田父兮以往，醉扶归兮春社。

公今骑兮白鹤，渺盘旋兮冥漠。揽王子兮与游，坐吹箫兮碧落。

洁予荐兮犠牲，杂黍稷兮芳馨。罗拜献兮箫鼓鸣，公不来兮伤予情。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。